laion/Wikipedia-Exotic huggingface dataset:
ללכת עם דינוזאורים (משחק וידאו)

ללכת עם דינוזאורים (באנגלית: Walking with Dinosaurs או Wonderbook: Walking with Dinosaurs) הוא משחק וידאו של מציאות רבודה מבית "Supermassive Games", המבוסס על סדרת הטלוויזיה המצליחה מבית ה-BBC, "ללכת עם דינוזאורים" מקבוצת סדרות ללכת עם.... חלק מהקטעים בו מבוססים גם על הסרט שיצא על הסדרה, "ללכת בין דינוזאורים". המשחק פותח עבור פלטפורמת PlayStation 3 שיצא ב-12 בנובמבר 2013 באמריקה הצפונית ויום למחרת באירופה. משחק זה קיבל ביקורות חיוביות ממספר אתרים, עקב עלילת הסיפורים שלהם ושחזור הדינוזאורים. משחק זה מיועד לשחקן אחד והוא מכיל חמישה שלבים שונים, במהלכם עובר השחקן בכמה אזורים בהם נמצאים שלדי דינוזאורים ויצורים דומים החיים בתורים היורה והקרטיקון, מחלץ את שלדם מהאדמה ועוזר להרכיב את מבנה השלד שלהם. האזורים בהם השלדים מגולים הם בארגנטינה, אלברטה, מונגוליה, מונטנה וויומינג. לאחר ששלדי הדינוזאורים מנופים ומורכבים נוצרים יצורים החיים בסביבה פרהיסטורית, בה הם מגלמים דמויות דינוזאורים, לעיתים מהסדרה ומהסרט (בשלב הראשון) הנלווה ומתמודדים איתם במספר משימות. השלמת המשימות מתוגמלת בזהב, כסף ולעיתים גם בגביע. בכל שלב ישנם גם חידונים בנוגע לדינוזאורים וחייהם. שלב 1: אלכסורניס, אלפדון, דיינוסוכוס, אדמונטוזאורוס, גורגוזאורוס, פכירינוזאורוס, פנטצרטופס. שלב 2: ארגנטינוזאורוס, מפוזאורוס, פטרודאוסטרו. שלב 3: אלוזאורוס, צרטוזאורוס, דיפלודוקוס, סטגוזאורוס, לפידוטוס, שפירית. שלב 4: גלימימוס, פרוטוצרטופס, טרבוזאורוס, טרכיאה, חיפושית זבל. שלב 5: אלכסורניס, פכיצפלוזאורוס, טריצרטופס, טירנוזאורוס. מידע על המשחק (באנגלית)
סצ'ל

סֶצֶ'ל (ברומנית: Săcel; בהונגרית: Izaszacsal, איזַסַצַ'ל; ביידיש: סיטשל או סיטשעל) היא עיר קטנה במחוז מרמורש שברומניה. הוכרזה כעיר בשנת 2004. במפקד של 2002 נקבע ש-99.5 אחוז מתושבי העיר הם רומנים. פרק זה לוקה בחסר. אנא תרמו לוויקיפדיה והשלימו אותו. הקהילה היהודית בעיר החלה להתארגן בתחילת המאה ה-19, בתחילה היו לקהילה שולשה בתי תפילה עד שבשנת 1860 נבנה בית כנסת קבע בעיר, אחריו נבנו בית מדרש אשר שימש את ה"תלמוד תורה" במקום ובית מדרש לחסידות ספינקא. בנוסף היו לקהילה מקווה ובית עלמין. בשנת 1920 מנו יהודי העיר 666 נפש, בשנת 1930 651 ובשנת 1944 523 יהודים. בשנת 1941 החלו הגבלות על יהודי העיר ובהן איסור על שחיטה כשרה, ובפסח תש"א (1941) נלקחו גברים רבים לעבודות כפייה. באוקטובר 1942 גויסו רבים מיהודי העיר לשירות בצבא ההונגרי, רבים מהמגויסים נהרגו. בסוף אפריל 1944 גורשו הנשארים לגטאות סמוכים ומשם למחנה ההשמדה באושוויץ. בודדים חזרו לאחר מלחמת העולם השנייה לכפר, אך עזבו אותו תוך זמן קצר. פנקס הקהילות, רומניה כרך שני, הוצאת יד ושם, ירושלים, תש"ם, עמ' 195–196 קהילות הונגריה, יוסף שפיצר, עמוד 27–28 מדיה וקבצים בנושא סצ'ל בוויקישיתוף אתר האינטרנט הרשמי של סצ'ל שלמה יעקב גרוס, יצחק יוסף כהן, ספר מארמארוש: מאה וששים קהילות קדושות ביישובן ובחורבנן, תל אביב, תשמ"ג, עמ' 209–217, באתר היברובוקס "סצ'ל", באתר JewishGen (באנגלית)
לינקולן סדרה EL

לינקולן סדרה EL (באנגלית: Lincoln EL-series) היא מכונית סלון מתוצרת חטיבת היוקרה "לינקולן" ("Lincoln Motor Company" (אנ')) מבית יצרנית הרכב האמריקאית פורד אשר יוצרה בין השנים 1949–1951. 2 דלתות - קופה. 2 דלתות - קבריולה. 4 דלתות - סלון. לינקולן סדרה L לינקולן סדרה H לינקולן זפיר לינקולן סדרה K מדיה וקבצים בנושא לינקולן סדרה EL בוויקישיתוף Ron Kowalke, Standard Catalog of American Cars 1946-1975, Krause publications, 1997, ISBN 0-87341-521-3. Thomas Bonsall, The Lincoln motorcar, sixty Years of Excellence, Iola, Bookman Pub, 1996, ISBN 0-93478-006-4. Consumer Guide (a cura di), Encyclopedia of American Cars from 1930, Publications International, 1993, ISBN 0-78530-175-5. "לינקולן סדרה EL" car-from-uk.com/lincoln_el_series "לינקולן סדרה EL" topclassiccarsforsale.com/lincoln/30826-1950-lincoln-cosmopolitan-sport-sedan-el-seriesbaby-lincolnoriginal
עולם הדינוזאורים (משחק וידאו)

עולם הדינוזאורים (באנגלית: Dinosaur World) הוא משחק וידאו חינמי למחשב שיצא לאור בידי הוצאת BBC Imagineering ביוני 2001 המבוסס על הפרק השני סדרת הטלוויזיה המצליחה מבית ה-BBC, ללכת עם דינוזאורים ועל הסדרה הדומה, הבלדה של Big Al, אשר חל בתור היורה של אמריקה הצפונית. במשחק זה שחקן בודד צריך למצוא רשימת בעלי חיים וצמחים פרהיסטוריים בידי הסתכלות על מפת עולם ומדריך שדה, ב-6 מקומות שונים, בהם השחקן מוצא אזורים בהם חיו דינוזאורים שונים ומרכיב עדרים שלהם בכל האזורים. ישנם 6 אזורים במשחק: מישור רחב מכוסה טחבים בו משוטטים 3 דיפלודוקוסים, יער גדול בו נמצאת נקבת אלוזאורוס גדולה וגם אורניתולסט, מכתש הר געש בו אין דינוזאורים, נהר יבש בו משוטטים כמה אלוזאורוסים ונראית גם נבלת דיפלודוקוס בבוץ טובעני ומדבר בו 3 דיפלודוקוסים שאחד נטרף בידי אלוזאורוסים, אחד מת כבר בבוץ ואחד גוסס למותו באמצע בוץ טובעני. נראה שם גם האלוזאורוס המכונה "Big Al", אשר מוצג במרדפו האחרון לאחר קבוצת דריוזאורוסים ומעידתו על גזע, מה שמוביל לגסיסתו למוות. בהמשך נראים שם גם 2 סטגוזאורוסים ושני רמפורינכוסים מעופפים, וכן אגם מלח, האזור הגדול ביותר בו מגוון גדול של אלוזאורוסים ודיפלודוקוסיים. אתר האינטרנט הרשמי של עולם הדינוזאורים המשחק בתוך האתר (באנגלית) עולם הדינוזאורים, במסד הנתונים הקולנועיים IMDb (באנגלית)
גביע המדינה בכדורסל 2008/2009

גביע המדינה בכדורסל לעונת 2008/2009 היא התחרות ה-49 מאז היווסדו של המפעל. הפועל חולון זכתה בגביע המדינה הראשון בתולדותיה, לאחר ניצחון בגמר על מכבי חיפה. הפועל חולון, תחת המאמן דני פרנקו, זכתה בגביע המדינה הראשון בתולדותיה. המשחק התפתח כשהיתרון עובר מצד לצד. אחרי רבע ראשון צמוד שהסתיים ב-18:18, הצליחה מכבי חיפה לברוח ברבע השני עם ריצת 3:15 ובסיום המחצית התוצאה הייתה 36–44 למכבי חיפה. במחצית השנייה הפועל חולון חזרה למשחק כשלואיס פלורס הוביל את הקבוצה ליתרון 51:55 ברבע השלישי. ברבע האחרון המשחק הפך לצמוד. 14 שניות לסיום נראה היה שג'פרסון נותן לחיפה את הניצחון עם מהלך של סל ועבירה שעשה 64:67, אבל אז הגיעה החטאה מהעונשין של מקי ובהמשך שלשה של בראיין טולברט בשנייה האחרונה, אשר נתנה להפועל חולון ניצחון 68:69 וזכייה היסטורית בגביע המדינה. אלישע שוחט, ספר הכדורסל הישראלי, עמודים 494-497 גמר גביע המדינה לשנת 2009,הפועל חולון-מכבי חיפה 69:68, ערוץ היוטיוב של Gil shasha מערכת וואלה! ספורט‏, הפועל חולון גברה 68:69 על מכבי חיפה וזכתה בגביע המדינה, באתר וואלה, 19 בפברואר 2009 מערכת מערכת ONE, ‏הפועל חולון מחזיקת גביע המדינה לעונת 2008/9, באתר ONE‏, 19 בפברואר 2009 המידע באדיבות אלישע שוחט, ספר הכדורסל הישראלי
סיפור אינטימי

סיפור אינטימי הוא סרט קולנוע ישראלי משנת 1981 בבימויו של נדב לויתן עם חוה אלברשטיין ואלכס פלג בתפקידים הראשיים. התסריט נכתב על ידי נדב לויתן בהשתתפות דליה מבורך והוא מבוסס על סיפור בשם זה מאת לויתן שהתפרסם בכתב העת "פרוזה". זה הראשון מתוך הטרילוגיה של סרטים העוסקים בחיי הקיבוץ אותם כתב וביים נדב לויתן, האחרים הם "ילדי סטלין" (1987) ו"אין שמות על הדלתות" (1997). הסרט צולם בקיבוץ עינת, במהלך ההסרטה הפכו חוה אלברשטיין ונדב לויתן לזוג ונישאו. את פסקול המוזיקה חיבר נחום היימן. שיר הנושא "לו ידעת" מושר בפי חוה אלברשטיין למילים של רחל שפירא. לאה (חוה אלברשטיין) ויעקב (אלכס פלג) נשואים זה עשר שנים וגרים בקיבוץ. לאה עובדת בגן הילדים ויעקב הוא מורה לטבע בקיבוץ. לזוג אין ילדים. הריון אחד הסתיים בהפלה טבעית וכעת מגיע אמבולנס לקחת את לאה ללידה בבית חולים. הנולד מת כעבור מספר ימים בבית החולים וחברי הקיבוץ עורכים לו לוויה בגשם שוטף. לאה נכנסת לדיכאון ומסתגרת במיטתה. יחסי הזוג שהיו גם מקודם קרירים במובן הנפשי והמיני, נעשים יותר קודרים. לאה מבחינה ביאיר (דן תורן), בנה של חברתה הטובה שושנה (אורנה ספיר) נרטב בגשם. היא קוראת לו להיכנס. הוא מוריד את חולצתו והיא מתבוננת בגופו הצעיר והחסון ומשהו מתעורר בה. היא נותנת לו סוודר של יעקב וכשהוא יוצא, מבחין בו יעקב. לקיבוץ מגיעות מתנדבות, ויעקב מתעורר כשהוא מציץ לחדרן ורואה אותן עירומות. חבר הקיבוץ הרווק המבוגר שמחה (שמואל וולף) נוהג להציץ עליהן כשהן מתקלחות. לאה נוסעת העירה ונבדקת על ידי הגניקולוג שלה (פיטר פריישטדט) והוא מודיע לה כי הבדיקות שלה הן בסדר וכי בעלה חייב להיבדק. לאה נכנסת לבוטיק שמלות והזבנית (גילת אנקורי) מציעה לה שמלות לפי הבנתה אך לאה בוחרת בשמלה חושפנית ברצונה לגרות את בעלה. יעקב לא מתרשם וחברי הקיבוץ מגחכים ומתלחששים אודותיה. לאה הנעלבת מגיעה בשמלתה החשופה לחדרו של יאיר ועד מהרה הם מתחילים להתחבק ולהתנשק אך לאה קוטעת זאת במהירות, מגיעה לביתה ומתקלחת כשהשמלה עליה. היא אומרת ליעקב כי עליו להיבדק והוא אינו מגיב. לאה מתבודדת עם יאיר והם מקיימים יחסים. יעקב בודק את הזרע שלו במיקרוסקופ ורואה שאינו תקין ובזעם מנפץ את שמשת חדר הטבע. כשלאה מודיעה לו שהיא בהריון, הוא משוכנע שזה לא ממנו וסוטר לה. הוא מבקש ממזכיר הקיבוץ (שמואל שילה) חדר נפרד כי ברצונו להתגרש ומבקש ממנו לא לרדת לפרטי הסיפור האינטימי שלו. לאה יולדת בבית החולים אך שוב הולד מת. היא חוזרת לקיבוץ, חולפת ליד יעקב ושניהם נפרדים איש לדרכו. "סיפור אינטימי", במסד הנתונים הקולנועיים IMDb (באנגלית) "סיפור אינטימי", באתר ספר הקולנוע הישראלי "סיפור אינטימי", באתר אידיבי "סיפור אינטימי", במסד הנתונים הקולנועיים KinoPoisk (ברוסית) "סיפור אינטימי", במיזם "אישים" לתיעוד היצירה הישראלית שיר הנושא "לו ידעת" בביצוע חוה אלברשטיין, באתר יוטיוב סיפור אינטימי, באתר קרן הקולנוע הישראלי
וולוו 480

וולוו 480 (בשוודית: Volvo 480) היא מכונית קומפקטית בתצורת קופה מתוצרת יצרנית הרכב ההולנדית VDL Nedcar (אנ') אשר הייתה חברת בת של יצרנית הרכב השוודית וולוו ויוצרה בין השנים 1986–1996 בהולנד. בין השנים 1975–1992 הייתה VDL Nedcar (אנ') חברת בת של וולוו. קופה - 2 דלתות + דלת אחורית (האצ'בק) קבריולה - 2 דלתות, 2 נוסעים (רודסטר) "1.7" "1.7 טורבו" "2.0" תאוצה בין 0-100 קמ"ש היא 9.5 שניות (מנוע 1,721 סמ"ק המפיק 109 כ"ס) תאוצה בין 0-100 קמ"ש היא 8.8 שניות (מנוע 1,721 סמ"ק המפיק 119 כ"ס (מגדש טורבו) תאוצה בין 0-100 קמ"ש היא 8.7 שניות (מנוע 1,721 סמ"ק המפיק 119 כ"ס (מגדש טורבו, יוצר משנת 1991) תאוצה בין 0-100 קמ"ש היא 8.9 שניות (מנוע 1,998 סמ"ק המפיק 108 כ"ס) "וולוו 480", שנת 1996 "וולוו 480", שנת 1996 "וולוו 480", שנת 1988 "וולוו 480", מבט ללוח מחוונים "וולוו 480" "וולוו 480" "וולוו 480" - רודסטר "וולוו 480" - רודסטר "וולוו 480" - רודסטר וולוו מדיה וקבצים בנושא וולוו 480 בוויקישיתוף וולוו 480, סרטון באתר יוטיוב וולוו 480, סרטון באתר יוטיוב וולוו 480 rac.co.uk/drive/car-reviews/volvo/480 "וולוו 480" classiccarsforsale.co.uk/reviews/classic-volvo-reviews-480 וולוו 480 דגם "es" web.archive.org/web היסטוריה של דגמי וולוו / ראו דגם וולוו 480 autoevolution.com/volvo "וולוו 480" טורבו automobile-sportive.com/guide/volvo/480turbo
בחרייזאורוס

בחרייזאורוס (שם מדעי: Bahariasaurus; מילולית: "הלטאה של עמק הבחרייה") הוא סוג של דינוזאור טורף גדול מקבוצת המגרפטוריים שהיה כנראה הגדול שבבני הקבוצה. הוא חי בתור הקרטיקון, לפני 95 מיליון שנה, בצפון אפריקה, בעיקר באזור מצרים, ניז'ר וכן בחלק ממרוקו ואלג'יריה של ימינו. בעבר השתייכו מאובניו לסוג דלתדרומאוס (Deltadromeus) אך הופרדו. הדינוזאור התגלה בידי החוקר הגרמני ארנסט סטרומר ב-1934 אך הדוגמה שלו נהרסה במהלך הפצצות על האזור במלחמת העולם השנייה. מאובנים אלה כללו עצמות אגן ושכבות וכמה חוליות ומהם מוערך שאורך היצור הכולל הגיע ל-12 מטר ומשקלו ל-2.5 טון, קטן במעט מהטירנוזאורוס רקס. לצידו נמצאו תרופודים גדולים נוספים כמו הקרכרודונטוזאורוס והספינוזאורוס. החוקרים נחלקו בדעתם אודות קרוביו של הבחרייזאורוס, כשבמקור הוגדר כשייך למשפחת הקרכרודונטוזאוריים הגדולים, בהמשך עבר לעל-משפחת הטירנוזאורים ואולי היה קרובו של הדלתדרומאוס, שנחשב בעבר לבן סוגו וחי באותו אזור. כיום הוא משויך לקבוצה מגרפטוריים, שהייתה בעלת קשר לא ברור עם הטירנוזאורים. מדיה וקבצים בנושא בחרייזאורוס בוויקישיתוף בחרייזאורוס, באתר GBIF (באנגלית)
דמויי ארכוזאורים

דמויי ארכוזאורים (שם מדעי: Archosauriformes) הוא ענף של זוחלים קדומים דיאפסידים אשר השתלשלו מהקבוצה זאוריה. הם היו מאבותיהם של הארכוזאורים ולעיתים מבלבלים בין שתי הקבוצות. ראשוני בני הקבוצה התפתחו בסוף הפרם, בסוף עידן הפלאוזואיקון ומעט לפני תחילת המזוזואיקון, אז הם שגשגו בתור דינוזאורים ענקיים וכן דמויי-תנינאים ופטרוזאורים גדולים. כיום שרדו מהקבוצה רק התנינאים והעופות המודרניים. הראשונים מביניהם, שבעבר רבים מהם שויכו לקבוצה הפרפילטית תקודונטיה, היו קטנים יחסית ודמו במראם לתנינים קטנים באורך של 1–2 מטר, אך כבר בתחילת הטריאס הופיעו מינים גדולים יותר כמו הפרוטרוסוכוס שהגיע לאורך שלושה מטרים. בניגוד לרוב הזוחלים בני הקבוצה הם בעלי מפרקי רגליים גדולות ויציבות, מה שעזר לחלקם להזדקף ולנוע במהירות. משפחה פרוטרוסוכיים (Proterosuchidae) - נכחדה משפחה אריתרוסוכיים (Erythrosuchidae) - נכחדה קבוצה Eucrocopoda משפחה אאופרקריים (Euparkeriidae) - נכחדה קבוצה Proterochampsia - נכחדה משפחה Doswelliidae משפחה Proterochampsidae קבוצה Crurotarsi סדרה פייטוזאורים (Phytosauria) - נכחדה קבוצה ארכוזאוריה (Archosauria) קבוצה אוומטאטרסליה (Avemetatarsalia) - בה העופות והדינוזאורים קבוצה פסאודוסוכיה (Pseudosuchia) - בה דמויי התנינים מדיה וקבצים בנושא דמויי ארכוזאורים בוויקישיתוף דמויי ארכוזאורים, באתר האנציקלופדיה של החיים (באנגלית)
סטודנטים למען חברה דמוקרטית

סטודנטים למען חברה דמוקרטית (באנגלית: Students for a Democratic Society, ובראשי תיבות SDS) היה ארגון סטודנטים סוציאליסטי רדיקלי שנוסד ב-1959 בארצות הברית. ארגון אקטיביסטי זה, שהיה חלק מהשמאל החדש האמריקאי, הגיע לשיא כוחו וגודלו בשלהי שנות ה־60 עד פירוקו ב-1969. למרות שהארגון לא היה הראשון מסוגו, הסח"ד היה לנקודת השיא של הסטודנטים הרדיקליים מבחינה ארגונית, והשפעתו על התארגנויות סטודנטליות ניכרת עד ימינו. יסודות הארגון - פעולה ישירה, הסתמכות על תקציב זעום, כוחו הפוליטי של ציבור הסטודנטים - הם היום בסיס להתארגנויות אקטיביסטיות של סטודנטים מכל קצוות הקשת הפוליטית. ארגון זה כתב את הצהרת פורט הורון שביקרה את ממשלת ארצות הברית על כישלונה להשיג שלום עולמי ולטפל בחוליי החברה המודרנית, וקראה לסטודנטים לנהוג באי ציות אזרחי. מחתרת מזג האוויר מדיה וקבצים בנושא סטודנטים למען חברה דמוקרטית בוויקישיתוף סטודנטים למען חברה דמוקרטית, באתר אנציקלופדיה בריטניקה (באנגלית) "אף ארגון סטודנטים בהיסטוריה של ארצות הברית לא הגיע להיקף פעילות והשפעה כמו 'סטודנטים למען חברה דמוקרטית'" Todd Gitlin, What was the protest group Students for a Democratic Society? 5 questions answered, The Conversation (באנגלית), "הארגון נחשב לתנועת הסטודנטים הגדולה והמשפיעה ביותר בהיסטוריה האמריקאית" Mike Swanson, The Students for a Democratic Society Goals and the Vietnam War in the 1960's | WallStreetWindow.com (באנגלית אמריקאית). ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
גביע המדינה בכדורסל 2009/2010

גביע המדינה בכדורסל לעונת 2009/2010 היא התחרות ה-50 מאז היווסדו של המפעל. מכבי תל אביב זכתה בגביע המדינה ה-37 בתולדותיה, לאחר ניצחון בגמר על בני השרון. מכבי תל אביב, תחת המאמן פיני גרשון, זכתה בגביע המדינה ה-37 בתולדותיה. מכבי תל אביב פתחה את המשחק בעוצמה - בני השרון קלעה רק שני סלי שדה ב-10 דקות, ואפשרה למכבי לעלות ליתרון דו ספרתי בשלב מוקדם מאוד. בפתיחת הרבע השני, פתחו בני השרון בריצת 0:10 בראשותו של אורי יצחקי, שקלע שלשות והחזיר את חבריו למשחק. מהצד של מכבי, דייוויד בלו הותיר את מכבי בתמונה, ובסיום המחצית הוליכה מכבי ביתרון 5 - 38:33. היכולת הטובה של יצחקי נמשכה גם בהמשך, ובני השרון כבר הגיעה עד פיגור נקודה בלבד. המשך המשיך עם שתי שלשות של דרק שארפ שעצרו שהגדילו את הפער מבני השרון. ברבע האחרון, בני השרון שוב צמצמו ושלשה של סטיל קבע פיגור של נקודה בלבד, 2 דקות לסיום. אלא שבשניות האחרונות, בחירת זריקות גרועה, איבוד כדור של בלצ'ר ברגע האמת, ונקודות של לאזמה מן העבר השני הבטיחו את הניצחון למכבי. אלישע שוחט, ספר הכדורסל הישראלי, עמודים 509-510 גביע המדינה 2010, משחק הגמר: מכבי תל אביב - בני השרון 70:77, ערוץ היוטיוב של מכבי תל אביב מערכת וואלה! ספורט‏, תקציר: מכבי תל אביב ניצחה את בני השרון וזכתה בגביע המדינה, באתר וואלה, 18 בפברואר 2010 מערכת מערכת ONE, ‏מכבי תל אביב מחזיקת הגביע לעונת 2009/10, באתר ONE‏, 18 בפברואר 2010 המידע באדיבות אלישע שוחט, ספר הכדורסל הישראלי
וולוו 440/460

וולוו 440/460 (בשוודית: Volvo 440/460) הם סדרות של מכוניות משפחתיות קטנות מתוצרת יצרנית הרכב ההולנדית VDL Nedcar (אנ') אשר הייתה חברת בת של יצרנית הרכב השוודית וולוו. דגמי "וולוו 440/460" יוצרו בין השנים 1988–1996 בהולנד. דור ראשון - יוצר בין השנים 1988-1993 דור שני - יוצר בין השנים 1994-1996. 4 דלתות - סדאן (דגמי וולוו 460, יוצרו משנת 1990). 5 דלתות - האצ'בק (דגמי וולוו 440). 5 דלתות - סטיישן (Volvo 440 ATC). מנוע בנזין. מנוע דיזל (מגדש טורבו). 5 מושבים מנוע קדמי. מנוע הנעה קדמית. "DL". "GL". "GLE". "GLT". "Turbo". וולוו 440 וולוו 440 וולוו 440 וולוו 440, 5 דלתות הצ'בק, דגם "SE", שנת 1995 וולוו 440, שנת 1993 וולוו 440 - סטיישן וולוו 440 וולוו 460 וולוו 460 - מונית (צולם בבריטניה) וולוו 460, דגם "GLE" וולוו 460, דגם "GLT", שנת 1996 וולוו 460, שנת 1993 וולוו 460 וולוו מדיה וקבצים בנושא וולוו 440 בוויקישיתוף מדיה וקבצים בנושא וולוו 460 בוויקישיתוף וולוו 440, מנוע 1.6 autotitre.com/fiche-technique/Volvo/440/1.6 וולוו 440 מנוע 1.7 autotitre.com/fiche-technique/Volvo/440/1.7_Greyline וולוו 440, מנוע 1.8 autotitre.com/fiche-technique/Volvo/440/1.8 היסטוריה של דגמי וולוו / ראו דגמי וולוו 440/460 autoevolution.com/volvo "וולוו 440/460" car.info/en-se/volvo/440-460 וולוו 460 autoevolution.com/volvo/460 וולוו 440 autoevolution.com/volvo/440 וולוו 440 טורבו דיזל autotitre.com/fiche-technique/Volvo/440/TD וולוו 440 DL-GL-GLE autotitre.com/fiche-technique/Volvo/440/1.7_DL-GL-GLE וולוו 440 GLE-GLT autotitre.com/fiche-technique/Volvo/440/1.7i_GLE-GLT וולוו 440 טורבו autotitre.com/fiche-technique/Volvo/440/Turbo/1989-1994
ולווין גרדן סיטי

ולווין גרדן סיטי (באנגלית: Welwyn Garden City) היא עיר בהרטפורדשייר, אחד ממחוזות אנגליה. העיר ממוקמת כ-32 קילומטרים מקינג קרוס בלונדון. היא נוסדה בשנת 1920 והייתה אחת מהערים החדשות הראשונות (New towns; מאז 1948). מדיה וקבצים בנושא ולווין גרדן סיטי בוויקישיתוף ולווין גרדן סיטי, באתר אנציקלופדיה בריטניקה (באנגלית) ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.
קרולינה הרפורט

קרולינה הרפורט (בגרמנית: Karoline Herfurth; נולדה ב-22 במאי 1984) היא שחקנית גרמנייה. הרפורט נולדה בברלין המזרחית לאם פסיכולוגית ואב שעבד כאח גריאטרי, הוריה התגרשו כשהייתה בת שנתיים, היא הופיעה לראשונה בטלוויזיה בגיל עשר ולמדה באקדמיה למשחק בברלין (Ernst Busch Academy of Dramatic Arts). בתחילת שנות ה-2000 שיחקה במספר סרטי נעורים, בהם "ילדות גדולות לא בוכות". ב-2006 שיחקה בסרט "הבושם: סיפורו של רוצח". ב-2008 גילמה בסרט "נער קריאה" סטודנטית למשפטים הלומדת באוניברסיטה ביחד עם מיכאל ברג, הדמות הראשית. באותה שנה שיחקה בתפקיד הראשי בסרט "Im Winter ein Jahr" עליו זכתה בפרס הקולנוע של בוואריה בקטגוריית השחקנית הראשית הטובה ביותר. ב-2009 גילמה את דמותה של גרטל ברגמן בסרט "ברלין 36'". באותה שנה הופיעה גם בסרט האימה "Wir sind die Nacht". ב-2010 שיחקה בסרט "וינסנט רוצה לים". בשנת 2011 שיחקה בסרט הדרמה "Das Blaue vom Himmel". בתיאטרון היא הופיעה במחזה "ליליום". אתר האינטרנט הרשמי של קרולינה הרפורט (בגרמנית) קרולינה הרפורט, ברשת החברתית אקס (טוויטר) קרולינה הרפורט, ברשת החברתית אינסטגרם קרולינה הרפורט, במסד הנתונים הקולנועיים IMDb (באנגלית) קרולינה הרפורט, באתר "אידיבי", מאגר הידע העברי לקולנוע ישראלי ועולמי קרולינה הרפורט, באתר AllMovie (באנגלית) קרולינה הרפורט, באתר Rotten Tomatoes (באנגלית) קרולינה הרפורט, באתר Metacritic (באנגלית) קרולינה הרפורט, במסד הנתונים הקולנועיים KinoPoisk (ברוסית) קרולינה הרפורט, באתר MusicBrainz (באנגלית) קרולינה הרפורט, באתר Discogs (באנגלית) קרולינה הרפורט, באתר Gala.de קרולינה הרפורט, באתר Hollywood.com EmanuelLevy, Reader, The: Casting Kate Winslet and Ralph Fiennes | Emanuel Levy (באנגלית) Ed Meza, Ed Meza, ‘Rabe,’ ‘Baader’ share Bavaria prize, Variety, ‏2009-01-19 (באנגלית)
מרטין איוואנוביץ' אפינגר

מרטין איוונוביץ' אפינגר (ברוסית: Мартин Иванович Эппингер; בגרמנית: Martin Ivanovich Eppinger;‏ 10 ביולי 1822 – 5 בנובמבר 1873) היה אדריכל רוסי ממוצא גרמני. ידוע כמתכננו של מגרש הרוסים בירושלים. נולד בסנקט פטרבורג. מוצא משפחתו מווירטמברג. למד ארכיטקטוטרה באקדמיה הקיסרית בסנקט פטרבורג. בשנת 1855 ערך מחקר מקיף על האדריכלות הביזנטית, בין היתר בהר אתוס. ב-1859 מונה על ידי החברה הארץ-ישראלית הפרבוסלבית הקיסרית לאדריכלה הראשי בארץ ישראל על מנת לתכנן את המכלול שרכשה החברה מצפון לעיר העתיקה, שייקרא מגרש הרוסים. במסגרת זו תכנן אפינגר את בית החולים הרוסי, את כנסיית השילוש הקדוש בירושלים ואת אכסניית הנשים, בנוסף לתוכנית הכללית שת המתחם. ב-1862 מונה לפקח על שיפוץ כנסיית הקבר לאחר השריפה שפרצה בה ב-1808, כנציג הממשלה הרוסית, לצד כריסטוף-אדואר מוס הצרפתי. לפי מחקרה של פאינה מילשטיין, סביר שאפינגר היה גם האדריכל שתכנן, או לכל הפחות ייעץ לניסן ב"ק בעת הקמת בית הכנסת תפארת ישראל ברובע היהודי. מדיה וקבצים בנושא מרטין איוואנוביץ' אפינגר בוויקישיתוף פאינה מילשטיין, 'בית הכנסת "תפארת ישראל": עיון אדריכלי ואורבני', ראובן גפני, יוחאי בן-גדליה, אוריאל גלמן (עורכים), גבוה מעל גבוה, יד יצחק בן-צבי, תשע"ו. עמ' 209-230
אוקסלאיה

אוקסלאיה (שם מדעי: Oxalaia) הוא סוג של דינוזאור תרופוד ממשפחת הספינוזאוריים אשר חי בתור הקרטיקון לפני 93–100 מיליון שנה. מאובניו התגלו במרניאו, ברזיל ב-2011 בידי החוקר אלכסנדר קלנר. האוקסלאיה היה קרוב משפחה של הספינוזאורוס הענק והוא הגיע גם לאורך גדול של 12–14 מטרים ולמשקל 5–7 טונות, מה שהפך אותו לגדול התרופודים של ברזיל ואחד מגדולי הדינוזאורים הטורפים מעולם, דומה באורכו לטירנוזאורוס. אורך הגולגולת לבדה הגיע ל-1.35 מטר, עם זאת היא הייתה בעלת יכולת נשיכה מועטה מאוד עקב הצורה המוזרה בה החלק הקדמי נטה למעלה וירד לאורך הקצה, מה שהשאיר חלל גדול בין הלסתות. השיניים דמו במראם לשיני גאביאל ונועדו לתפיסת דגים. עם זאת, ככל הנראה ניזון כנראה האוקסלאיה גם מדינוזאורים אחרים ומפטרוזאורים לא זהירים. בדומה לספינוזאורוס הוא היה בעל מפרש גדול בקצה גבו. כמה חוקרים מעריכים שבדומה לספינוזאורוס הוא היה מותאם באופן לא רגיל לחיים במים ואולי נע על ארבע כל זמנו. מדיה וקבצים בנושא אוקסלאיה בוויקישיתוף אוקסלאיה, באתר GBIF (באנגלית)
פיג'ו סוג 26

פיג'ו סוג 26 (בצרפתית: Peugeot Type 26) היא מכונית משפחתית קטנה ופתוחה, (קבריולה) מסוג "Runabout (car)" (אנ'), מתוצרת יצרנית הרכב הצרפתית פיג'ו אשר יוצרה בין השנים 1899–1902. יוצרו 419 יחידות. מנוע אחורי. מנוע הנעה אחורית. מושבים ב-2 טורים, מיקום הנהג במושב האחורי. "פיג'ו סוג 26", שנת 1899 "פיג'ו סוג 26" "פיג'ו סוג 26" "פיג'ו סוג 26" "פיג'ו סוג 26" פיג'ו פיג'ו סוג 27 פיג'ו סוג 31 מדיה וקבצים בנושא פיג'ו סוג 26 בוויקישיתוף Wolfgang Schmarbeck: Alle Peugeot Automobile 1890–1990. Motorbuch-Verlag. Stuttgart 1990. ISBN 3-613-01351-7 "פיג'ו סוג 26" bonhams.com/auctions/21903 "פיג'ו סוג 26" web.archive.org/web/20070615090452
סטאבור

סטאבור (ברומנית: stabor) זו ערכאה שיפוטית לא רשמית במסגרת קהילת הצוענים ברומניה. הסטאבור מנוהל על ידי מי שמכונה "שופט סטאבור" או "קריסיניטור" (krisinitor) או "קריס" (kriss), ששופט לפי חוקי הצוענים, חוקים שמחייבים רק את הצוענים. אין ניגוד בין חוקי הצוענים וחוקי המדינה. הסטאבור מחליט בנושאים פליליים ואזרחיים כאחד. לפי חשיבות העניין, יושבים בדין אחד או שלושה סטאבורים. בכל שבט צריך להיות לפחות סטאבור אחד. אפשר לערער פעמיים על החלטת הסטאבור, אך לאחר שהערעור נדחה ההחלטה סופית ומי שלא מקבל אותה מסתכן בגירוש מהשאטרה (şatra) ומהשבט. את הערעור אפשר להגיש בפני סטאבורים משבט אחר. דיוני הסטאבורים וקבלת ההחלטות שלהם מהירים בהרבה מבתי המשפט הרגילים, וכך מאפשרים פתרון סכסוכים מהיר יחסית. Staborul ţigănesc: "Ai greşit, ai marcat banu’!" (ברומנית) EXCLUSIV EVZ. Divorț în Stabor. Culisele unei judecăți țigănești (ברומנית) שאטרה היא מבנה ארעי או אוהל המשמש למגורי צוענים נודדים. השם מתאר גם מקבץ של מבנים צוענים
צ'ילנטאיזאורוס

צ'ילנטאיזאורוס (שם מדעי: Chilantaisaurus) הוא סוג של דינוזאור תרופוד גדול ממשפחת הנאוונאטוריים, הקרובה לאלוזאוריים. הוא חי בתור הקרטיקון לפני 92 מיליון שנה במזרח אסיה. המאובנים שלו נמצאו במונגוליה הפנימית שבסין ב-1964 במין יחיד - Chilantaisaurus tashuikouensis. מאובנים שנמצאו ברוסיה ושויכו לסוג הופרדו לסוגים אחרים. הדינוזאור קרוי על שם אגם באזור בו חי (Ch'i-lan-t'ai). הצ'ילנטאיזאורוס היה טורף גדול באורך של 11–13 מטר ומשקל אפשרי של 2.5-4 טונות וכמה חוקרים סוברים שאף 6 טונות. הוא היה חבר בקבוצת הקרנוזאוריה, אוכלי הבשר אך בעבר נחשב עקב צורת גופו לקרוב לספינוזאוריים. בהמשך הנחה זו נשללה ובמקום הוא נחשב לקרוב לקלורוזאוריה. עם זאת מבנה השיניים והגוף מראה על קרבה לאלוזאורוס ולבני המשפחה קרכרודונטוזאוריים. דינוזאור זה היה טורף-על מגודל בשטחי סין של הקרטיקון, לצד הטורף הגדול שאוצ'ילונגוהאנקילוזאור גוביזאורוס. מדיה וקבצים בנושא צ'ילנטאיזאורוס בוויקישיתוף צ'ילנטאיזאורוס, באתר האנציקלופדיה של החיים (באנגלית) צ'ילנטאיזאורוס, באתר GBIF (באנגלית) ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
גביע המדינה בכדורסל 2010/2011

גביע המדינה בכדורסל לעונת 2010/2011 היא התחרות ה-51 מאז היווסדו של המפעל. מכבי תל אביב זכתה בגביע המדינה ה-38 בתולדותיה, לאחר ניצחון בגמר על אליצור מכבי ברק נתניה. מכבי תל אביב, תחת המאמן דייוויד בלאט, זכתה בגביע המדינה ה-38 בתולדותיה. מכבי תל אביב, שהגיעה לגמר כפייבוריטית ברורה, לא הצליחה ברבע הראשון לברוח לנתניה, וסיימה את הרבע בתוצאה 22:14 לטובתה, זאת בעקבות הגנה חזקה במיוחד של נתניה על סופוקליס שחורציאניטיס. ברבע השני לעומת זאת, מכבי תל אביב עשתה ריצה של 17:0, במיוחד בזכות קליעות של גיא פניני ודייוויד בלו והגנה חזקה של דורון פרקינס. המחצית הסתיימה ביתרון של 49:26, שהפך את יתר המשחק לפרוטוקול בלבד. כן המשחק זכור מהמהומה והקטטה שפרצה ארבע דקות לפני תום הרבע השלישי, בסיומה הורחקו סופוקליס שחורציאניטיס ודייוויד בלו ממכבי ואדריאן בנקס ורומאו טראוויס מנתניה. אלישע שוחט, ספר הכדורסל הישראלי, עמודים 520-522 National Cup Final: Maccabi Tel Aviv - Barak Netanya 106:70, ערוץ היוטיוב של מכבי תל אביב מערכת וואלה! ספורט‏, מכבי תל אביב זכתה בגביע המדינה בכדורסל, באתר וואלה, 10 בפברואר 2011 יעל שחרור, נוקאאוט בגמר הגביע: מכבי ת"א הביסה את נתניה, 10 בפברואר 2011 המידע באדיבות אלישע שוחט, ספר הכדורסל הישראלי